OpenLLM-France/wikimedia huggingface dataset:
# The Karate Kid

The Karate Kid (euskaraz Karate Mutila) 1984ko John G. Avildsen estatubatuar zinema zuzendariaren karate eta ekintza filma bat da. Bertan, Ralph Macchio, Noriyuki "Pat" Morita eta Elisabeth Shue aktoreek parte hartzen dute.
Mundu mailan estreinatu bezain laster sekulako arrakasta izan zuen, karateari bultzada handia emanez. Bestalde, Gizonezko bigarren aktore onenaren Oscar Sarirako (Noriyuki "Pat" Morita) izendapena ere jaso zuen.
Lortutako arrakastaren ondorioz jarraipenak izan zituen: The Karate Kid, Part II (1986), The Karate Kid, Part III (1989), The Next Karate Kid (1994) eta The Karate Kid (2010), azken hau filma honen berregokitzapena izan zelarik. 2018an Cobra Kai jarraipen telesaila izan zuten jatorrizko filmeek.

## Argumentua

Oharra: Atal honek istorio osoa edo amaiera argitzen du.
Daniel Larusso (Ralph Macchio) gaztea AEBtako ekialdeko New Jersey estatutik mendebaldeko Kalifornia estatu eguzkitsura bere amarekin batera lekualdatu da. Halere, berehala bizileku aldaketa gogorra egingo zaio, institutuan arte John Kreese (Martin Kove) irakasle zakarrak daraman Cobra Kai arte martzial-eskola bateko ikasleek bizitza kakanahastu besterik ez baitiote egiten, hura jipoitu arteraino. Bere bizilaguna den Miyagi jaunak (Pat Morita) bere egoeraz jabetu eta bere etsaien aurre egiteko karate teknikak irakasten hasiko da.
Teknikak ikasten doan heinean, Daniel gaztea bere institutu berdinean ikasten duen Ali (Elisabeth Shue) izeneko neska batez maiteminduko da, hain zuzen ere, bera jipoitu zuen mutil kuadrillako buruaren John Lawrence (William Zabka) neska-lagun ohia. Azkenean Daniel eta bere arerioak karate txapelketa batean izen eman eta euren artean irabazlea zein den borrokatuz ikusiko da.

## Aktoreak

* Ralph Macchio: Daniel LaRusso, "Daniel San"
* Noriyuki "Pat" Morita: Keisuke Miyagi
* Elisabeth Shue: Ali Mills
* William Zabka: John "Johnny" Lawrence
* Ron Thomas: Bobby Brown
* Rob Garrison: Tommy
* Chad McQueen: Dutch
* Tony O'Dell: Jimmy
* Martin Kove: John Kreese
* Randee Heller: Lucille LaRusso
* Julie Fields: Susan
* Frances Bay: txakurra daraman anderea
* Chris Casamassa (krediturik gabe): karate txapelketako gonbidatua
* Andrew Shue (krediturik gabe): Cobra Kai arte martzial-eskolako kidea

## Kanpo estekak

* The Karate Kid filmaren IMDBko fitxa irakurgai (Ingelesez)
* Datuak: Q846679
# Haizeaz bestaldetik

Haizeaz bestaldetik Jose Luis Alvarez Enparantzak, Txillardegik, idatzitako eleberria da, 1979an. Txillardegi bera izan zen editorea 1979, eta Elkar argitaletxeak berrargitaratu zuen 1988an.
Leturiaren egunkari ezkutua izan zen Txillardegiren lehen eleberria, Euskaltzaindiak 1957an argitaratua, eta existentzialismoaren eraginpeko garaiari hasiera eman ziona. Hiru urte geroago Peru Leartzako (Itxaropena, 1960) bigarren eleberriak, aurrekoak ez bezala, ez zuen fama eta kritika onik jaso. Hirugarren eleberrian, Elsa Scheelen (Lur, 1969), berrikuntza nagusia narratzaile orojakilea erabiltzea da. Eleberria orduko garaiaren isla da: marxismoa aipatzen da, Martin Luther King aipatzen da, Vietnamgo gerra, eta sekularizazioa. Handik hamar urtera idatzi zuen Haizeaz bestaldetik 1979a. Egilearen hitzetan, "kirtenkeria handi bat" zen eta bere eleberririk "sakon eta sinbolistena".

## Sinopsia

Haizeaz bestaldetik eleberrian ez da gertaera edo historia bat kontatzen zentzu tradizionalean, giza arazoak tratatu nahi ditu idazleak, bere beste liburuetan bezala, baina honetan sinbolo-mundua eta gertaera-itxura duten elementu batzuen sinbiosiaren bitartez. Beraz nobela tradizionalaren elementuak —pertsonaiak, denbora, lekuak, e.a.— sinbolikoak bihurtuta nobelaren mugak poesiaren mugetara hurbiltzen dira idazlan honetan. Egitura ere sinbolikoa bilakatzen du, zazpi aldiz zazpi kapituluz egina dago liburuaren azaleko egitura, liburuaren bukaera hasiera bihurtuz, eta honela egitura guztiz zikliko eta sinboliko bat lortzen du. Nobelaren sinbolismoa kontraposizio baten gainean eraikita dago: batetik itsasoa (infinitua, mugagabea, mugimenduz beteta), eta bestetik lakua (finitua, mugatua, geldia) eta bi elementu horietatik abiatuta sinbolo-mundu guztia eraikitzen du. Neurri handi batean —aurreko nobeletako neurri berean— kutsu biografiko batez idatzita dago, sentimenduak eta bizipenak biografia metafisiko baten bidez adierazita. Bi elementu horien arteko garapenean, ametsak eta oroitzapenak azaltzen dira ugari, oposizio, pilaketa eta errepikak nobelan zehar hainbat aldiz erabiliz. Txillardegiren laugarren nobela hau aurreko hirurekin konparatuta oso bestelakoa da, forma-planteamenduen aldetik batik bat, nahiz eta kezka filosofikoak berdinak diren denetan.

## Erreferentzia

* ↑ 1929-, Txillardegi,. (DL 2002). Haizeaz bestaldetik. [Bibliotex] ISBN 84-8130-549-9. PMC 806384776. (Noiz kontsultatua: 2021-10-16).
* ↑ Estornes Lasa, Bernardo. «José Luis Álvarez Emparanza» Auñamendi Entziklopedia. http://www.euskomedia.org/aunamendi/9273?q=txillardegi&partialfields=fondo%3Aau%25F1amendi&numreg=1&start=0(Noiz kontsultatua: 2012-01-14).
* ↑ Landa, Josu. (1980). kritiken hemeroteka » Haizeaz bestaldetik (Txillardegi). Armiarma (Noiz kontsultatua: 2025-01-08).
* ↑ «Fitxategi:Ikusgela – Txillardegi eta XX. mendeko eleberrigintza.webm - Wikipedia, entziklopedia askea.» commons.wikimedia.org 2022-12-14 (Noiz kontsultatua: 2024-01-31).

## Ikus, gainera

* Leturiaren egunkari ezkutua
* Peru Leartzako
* Elsa Scheelen
* Putzu

## Kanpo estekak

* Datuak: Q57667965
# Tauá

Tauá Brasilgo udalerri bat da, Ceará estatuan kokatua. 55.716 biztanle ditu 4.018,162 km²ko eremuan.

## Hiritar ezagunak

* Francisca Clotilde (1862-1935), idazle, irakasle eta kazetaria.

## Ikus, gainera

* Ceará

## Kanpo estekak

* Datuak: Q2021015
* Multimedia: Tauá / Q2021015
# Francisca Clotilde

Francisca Clotilde Barbosa de Lima edo, besterik gabe, Francisca Clotilde (Tauá, 1862ko urriaren 19a – Aracati, 1935eko abenduaren 8a), Jane Davy izengoitiaz ere ezaguna, brasildar idazle, irakasle eta kazetaria izan zen. Emakumeen eskubideen defendatzaile eta abolizionista gisa ere ospea lortu zuen. Bere lan garrantzitsuenetako bat 1902ko A Divorciada eleberria da.

## Bizitza

João Correia Lima eta Ana Maria Casteloren alaba, Francisca Clotilde 1862an jaio zen Tauán, Ceará estatuan. Abolizionista zen, eta emakumeen eskubideen aldeko ekintzailea ere bai. Itzultzaile lanetan aritu zen, eta ipuinak, poemak eta artikuluak argitaratu zituen, Jane Davy izengoitia erabiliz. A Quinzenan eta beste hainbat aldizkaritan kolaboratu zuen, sormenezko idazkera ohikoa ez zen garaian. 1884az geroztik, Fortalezako Eskola Normalean irakatsi zuen lehen emakumea izan zen. Lan hori galdu zuen bere iritziengatik, baina 1891ko urtarrilaren 15ean, bi alabekin batera, beste eskola bat ireki zuen, Externato Santa Clotilde izenekoa, eta bertan irakasten jarraitu zuen.
Bere lan aipagarriena A Divorciada izan zen,1902an argitaratu zenean liburu polemikoa izan zena. Gainera, A Estrella literatur aldizkaria sortzea bultzatu zuen. Lehen alea Baturitén argitaratu zen 1906ko urriaren 28an, eta azkena, berriz, Aracatin 1921ean.
Francisca Clotilde 1935ean hil zen Aracatin. 2007an, Anamélia Custódio Motak liburu bat eskaini zion: Francisca Clotilde: uma pioneira da educação e da literatura no Ceará.

## Erreferentziak

* 1 2 (Portugesez) Moura, Gildênia. «Francisca Clotilde» Recanto das Letras 2022-03-07 (Noiz kontsultatua: 2025-01-09).
* 1 2 (Ingelesez) Rodríguez, Ileana; Szurmuk, Mónica. (2015). The Cambridge History of Latin American Women's Literature. Cambridge University Press ISBN 978-1-316-41910-6. (Noiz kontsultatua: 2025-01-09).
* ↑ (Portugesez) «Francisca Clotilde» Grupo Lua Cheia 2021-07-26 (Noiz kontsultatua: 2025-01-09).
* 1 2 (Portugesez) «Francisca Clotilde e a revista A Estrella» Grupo Lua Cheia 2007-10-01 (Noiz kontsultatua: 2025-01-09).
* ↑ (Portugesez) Schumaher, Maria Aparecida. (2000). «Francisca Clotilde (1862-1935)» Dicionário Mulheres do Brasil. De 1500 até a atualidade biográfico e ilustrado. Zahar ISBN 9788537802151. (Noiz kontsultatua: 2025-01-09).
* ↑ (Portugesez) Castro, Carla. «Escritora Anamélia lança livro sobre F. Clotilde» Escritoras Cearenses 2008-12-01 jatorrizkotik artxibatua (artxibatze data: 2016-03-15) (Noiz kontsultatua: 2025-01-09).

## Kanpo estekak

* Datuak: Q21290125
* Multimedia: Francisca Clotilde / Q21290125
# Xabier Ortiz de Luzuriaga

Xabier Ortiz de Luzuriaga (Legazpi, 1984 – 2004ko maiatzaren 27a) mendi bizikletako txirrindularia izan zen. Auto istripu baten hil zen, 2004an. Euskadiko txapelduna izatera ailegatu zen baina goiz erretiratu zen. Bere lagunek mendi bizikletako lasterketa bat egiten dute bere omenean, urtero. Lasterketa, Xabier Ortiz de Luzuriaga BTT izena dauka.

## Palmaresa
### 2001

* 2. Arabako challengea
* 5. Hego Euskal Herriko Kopa.

### 2002

* Euskadiko mendi bizikletako Txapelduna.
* 4. Open Diario de Navarrako sailkapen nagusian.
* Lizarra Klasikoa.
* 2. Julian Sport Sarian.
* 2. Bicihobby Sarian.
* 2. Lukin Sarian.

## Kanpo estekak

* Datuak: Q110489952
# Aitor Urruzola

Aitor Urruzola, euskal herriko txirrindulari ohia da. Mendi bizikletan aritu da eta Euskadiko opena irabazi zuen.

## Palmaresa
### 2002

Euskadiko Opena

### 2003

2. Euskal Herriko Txapelketan

### 2004

2. Euskadiko Openean
# Unai Amenabar

Unai Amenabar, euskal herriko txirrindulari ohia da. Mendi bizikletan aritu da eta 3. sailkatu zen Euskadiko Openean.

## Palmaresa
### 2015

3. Euskadiko Openean
# Aroa Moreno Durán

Aroa Moreno Durán (Madril, 1981) emakume kazetari eta idazlea da. Azken eleberria, La bajamar, Pasaian (Gipuzkoa) kokatu du.

## Biografia

Kazetaritza ikasi zuen Complutense Unibertsitatean, Nazioarteko Informazioan eta Hegoaldeko Herrialdeetan espezializatuta. Bi poesia eta biografia liburu argitaratu ditu. 2017an La hija del comunista, bere lehen eleberria idatzi zuen. Lan horrekin Radio Nacional de España irratiaren "Ojo Crítico" narratiba saria eskuratu zuen. Liburuan migratzaile espainiarren bizitza Alemaniako Errepublika Demokratikoan azaltzen du.

## Bibliografia
### Poesia

* Veinte años sin lápices nuevos (Alumbre, 2009)
* Jet lag (Baile del Sol, 2016).

### Biografiak

* Frida Kahlo (2012)
* Viva la vida (2011)
* Lorca (2012)
* La valiente alegría, (2011)

### Eleberria

* La hija del comunista (Caballo de Troya, 2017)
* La bajamar (Ed. Random House, 2022)

## Erreferentziak

* ↑ https://www.diariodeibiza.es/cultura/2019/03/14/hija-comunista-novela-desarraigo/1053555.html
* ↑ https://www.casadellibro.com/libro-la-bajamar/9788439739937/12641582

## Kanpo estekak

* (Gaztelaniaz):Aroa Morenoren datu biografikoak escritoras.es webgunean.
* Datuak: Q67504217
# Ana Teresa Berroeta

Ana Teresa Berroeta (Bizkaia, 1961 – Loiu, Bizkaia, 1980ko urtarrilaren 8a) gaztea eskuin muturreko Batallón Vasco Español talde parapoliziarrak bahitu, bortxatu eta labankadaz eraila izan zen.

## Egileak

Hiltzaileak Batallón Vasco Español taldearen kideak izan ziren; hedabideetan horrelaxe aldarrikatu zuten. 80ko hamarkadan Euskal Herrian egin ziren bahiketa eta bortxaketa ugarietan lehena izan zen. Inoiz ez da inor epaitu krimen horrengatik. Nesken bortxaketa eta hilketa Espainiako zerbitzu sekretuek erabili zuten gerra-estrategia bat izan zen, kontrainsurjentziaren operazioak, gerra zikinaren estrategia orokor baten barruan. BVE antzeko taldeek zerbitzu sekretuekin lotura zuzena zuten; 1975etik 1982ra 70 pertsona hil zituzten Euskadin. Barne-ministroa Antonio Ibáñez Freire zen.

## Erreferentziak

* ↑ Llibertat.cat. «1980 Es localitza el cadàver d'Ana Teresa Berroeta a Sagróniz, crim del BVE» Llibertat.cat (Noiz kontsultatua: 2022-01-17).
* ↑ (Gaztelaniaz) Nabarralde. (2014-07-04). «El caso de Ana Tere Barrueta» Nabarralde (Noiz kontsultatua: 2025-01-09).
* ↑ (Gaztelaniaz) Ana Teresa Berroeta, violada y asesinada por el Batallón Vasco Español | NR | Periodismo alternativo. 2024-01-09 (Noiz kontsultatua: 2025-01-09).
* ↑ (Gaztelaniaz) Angulo, Javier. (1980-01-10). «Joven asesinada, tras ser violada en las afueras de Bilbao» El País ISSN 1134-6582. (Noiz kontsultatua: 2025-01-09).
* ↑ MONGE, MANUEL. (2016-03-29). Os Borbóns:unha monarquía escandalosa: A herdanza do franquismo. Laiovento (Noiz kontsultatua: 2022-01-17).
* ↑ Asesinatos y violaciones fascistas presentados como sucesos. – PRES.O.S.. (Noiz kontsultatua: 2022-01-17).
* ↑ «Las victimas policiales en la Transición española. Detalladas» archivodelatransicion (Noiz kontsultatua: 2022-01-17).

## Kanpo estekak

* Datuak: Q110494934
# Izturitze

Izturitze (arbereraz: Isturitz) Nafarroa Behereko iparraldeko udalerri bat da, Arberoa eskualdekoa.

## Geografia
### Ingurune naturala

Arberoako errekak udalerria zeharkatzen du, bere ibaiadar batzuekin batera : Haltzerreka, Othalatzeko erreka eta Hegiako erreka. Era berean, Lihuri ibaiaren ibaiadar den Karabindegiko erreka ere igarotzen da udalerritik. Hor daude Izturitze eta Otsozelaiko harpe famatuak.

### Udalerri mugakideak

* Aiherra mendebaldean
* Oragarre ipar-ekialdean
* Donostiri eta Donamartiri hegoaldean

### Etxeak eta auzoak

* Aldabea
* Ameztoia
* Arlendeia
* Bakardatzea
* Garakoitz
* Haltzerreka
* Hegia
* Hiriarte
* Jaimetegi
* Kuhala
* Laharraga
* Mendilahartsu
* Oihanburu
* Satharitz
* Sokobia
* Xelaito
* Zepuru

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 795 | 721 | 717 | 730 | 706 | 760 | 676 | 780 | 689 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 679 | 594 | 570 | 551 | 526 | 543 | 521 | 481 | 460 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 416 | 415 | 420 | 1 053 | 1 184 | 372 | 384 | 346 | 320 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 288 | 262 | 303 | 321 | 330 | 364 | - | - | - |
Oharra: 2004ko biztanleria, INSEEk emaniko behin-behineko datua da.

## Ondasun nabarmenak

* Rokafort gaztelua: Donamartiriko mugatik hurbil kokaturik dagoen Erdi Aroko gaztelua.
* Izturitzeko harpea non historiako musika-tresna zaharrenetakoa aurkitu izan den, beste hainbat objekturen artean, 33.000 izan ditzakeen Izturitzeko txirula.

## Irudiak

* Izturitzeko eliza.
* Pilotalekua.
* Herriko etxea.
* Izturitzeko etxe bat.
* Izturitze eta Otsozelaiko harpeen sarrera.
* Izturitzeko txirula.

## Izturiztar ezagunak

* François Dardan (1733-1792): apaiza eta irakaslea Larresoroko Apaizgaitegian, dohatsu eta martiri egindakoa.
* Salvat Monho Labarde (1749-1821): apaiza eta olerkigilea.
* Bazilio Joanategi (1837-1921): apaiz eta idazlea.
* Grégoire Joanategi (1887-1967), Alemaniara deportatutako apaiza; aurrekoaren iloba.
* Sauveur Arotzarena (1892-1966): idazlea eta erretorea.

## Oharrak

| ↑ /is̻túʁ̞its̻$^è$/ ahoskatua (laguntza) Azentua: zorrotza bigarren eta kamutsa azken silaban ↑ /is̻túʁ̞it͡s̻/ ahoskatua (laguntza) Azentua: zorrotza bigarren silaban | ↑ Euskaltzaindiak Izturitze gomendatzen du, baina Udalak nahiago du Isturitz. |

## Erreferentziak

* 1 2 3 4 5 Euskal Herriari Begira. Udalbiltza.
* ↑ «Iraganeko flauten doinua» Berria 2012-05-11 (Noiz kontsultatua: 2024-03-19).

## Ikus, gainera

* Arberoa
* Nafarroa Beherea

## Kanpo estekak

* Datuak: Q843459
* Multimedia: Isturits / Q843459
* Liburuak: Euskal Herriko bidaia-gida/Herriz herri/Izturitze
# German Urteaga

German Urteaga Garmendia (Beasain, Gipuzkoa, 1995eko urtarrilaren 24a) psikologoa, entrenatzaile pertsonala, bertsolaria eta trans aktibista da.

## Bizitza

Beasainen jaio zen, Gipuzkoako hegoaldean. Jaiotzez emakumezko generoa esleitu zioten, baina 3 urte zituela, konturatu zen mutila zela. 22 urterekin armairutik irten zen gizon trans gisa.
10 urte zituela, Goierriko bertso eskolan eman zuen izena. 2013an txapeldun izan zen Euskal Herriko Eskolarteko Bertsolari Txapelketako 15 eta 18 urte bitartekoen taldean. 2013tik 2019ra irakasle izan zen Goierriko bertso eskolan.
Ordiziako Urdaneta ikastetxean eta Oianguren eta Txindoki institutuetan ikasi zuen. Psikologia gradua egin ostean, kirol psikologiako masterra egin zuen.
Kirolean, futbol entrenatzaile jardun zuen aldi batez, eta gaur egun entrenatzaile pertsonala eta kirol psikologoa da.
Trans pertsonei buruzko ekitaldietan parte hartzen du eta hitzaldiak ematen ditu.

## Bertsolaritzako lorpenak
### Euskal Herriko Eskolarteko Bertsolari Txapelketa

* 2012 - Bigarrena
* 2013 - Txapelduna

### Gipuzkoako Bertsolari Txapelketa

* 2015 - Final zortzirenak
* 2024 - Final zortzirenak

## Erreferentziak

* 1 2 3 Ordoñez Garmendia, Jon. «Gizarteak bere bidea noiz egingo» Berria 2018-07-22 (Noiz kontsultatua: 2023-10-05).
* ↑ «German Urteaga: "Ezin nuen nire burua bularrekin edo hilerokoarekin irudikatu"» EITB 2020-10-26 (Noiz kontsultatua: 2023-10-05).
* ↑ «Gemma Urteaga: "Onartzeko ez nuen arazo handiegirik izan, nire baitan normala zen zerbait gisan hartzen nuen, baina banekien gizarteak ez zuela hala hartzen"» Goiberri 2016-06-24 (Noiz kontsultatua: 2023-10-05).
* 1 2 Madera, Ubane. «Transexualitatea hizpide izango da gaur Elkartegian» Plaentxia.eus 2018-07-10 (Noiz kontsultatua: 2023-10-05).
* 1 2 «German Urteaga Garmendia» Xenpelar Dokumentazio Zentroa (Noiz kontsultatua: 2023-10-05).
* ↑ «Gemma Urteaga izan da garaile Euskal Herriko Eskolarteko Bertsolari Txapelketan, Orion» Gara 2013-06-24 (Noiz kontsultatua: 2023-10-05).
* ↑ «Lizardi Sariko finala jokatuko da gaur Zarautzen» Bertsoa.eus 2017-09-01 (Noiz kontsultatua: 2023-10-05).
* 1 2 «German Urteaga. (Beasain, Gipuzkoa, 1995)» Berria (Noiz kontsultatua: 2023-10-05).
* ↑ Urteaga Garmendia, German. «Nahi dugun kirola» Goiberri 2023-09-22 (Noiz kontsultatua: 2023-10-05).
* ↑ (Gaztelaniaz) «Germán Urteaga abre mañana el II Ciclo Trans compartiendo su vivencias» Diario Vasco 2018-04-12 (Noiz kontsultatua: 2023-10-05).
* ↑ (Gaztelaniaz) «Charla sobre la Diversidad de Sexo y Genero el 22 de mayo en Zabiel» Mutrikuko Udala 2018-05-15 (Noiz kontsultatua: 2023-10-05).
* ↑ (Gaztelaniaz) «Hernani recordará a Aimar Elosegi con varios actos» Noticias de Gipuzkoa 2019-05-11 (Noiz kontsultatua: 2023-10-05).

## Kanpo estekak

* Datuak: Q122946466
# Ana Bejerano

Ana Maria Bejerano Etxebarria, ezagunagoa Ana Bejerano izenez (Getxo, 1962 – Urduliz, 2022ko urtarrilaren 2a), bizkaitar abeslaria izan zen. Hainbat taldetan jardun zuen: Mocedades (1985-1994, 2019-2022), Txarango (1996), Txarango Trio eta Ana Bejerano Concept (2012).

## Musika ibilbidea

1985ean, Mocedades taldean sartu zen Amaia Uranga ordezkatzeko, bakarlar ibilbidea hasi baitzuen. 1994 urtera arte izan zen bertan, eta hiru album argitaratu zituzten: Tiene un amigo, Ana y Miguel eta Las palabras. Las 1001 Americas lanaren soinu-banda ere grabatu zuen. 1992an Amaya Urangaren Lilura Urdinak diskoan parte hartu zuen.

### Mocedades 1984-1989

* Izaskun Uranga
* Roberto Uranga
* Javier Garay
* Jose Ipiña
* Carlos Zubiaga
* Ana Bejerano

### Mocedades 1990-1993

* Izaskun Uranga
* Roberto Uranga
* Javier Garay
* Ana Bejerano
* Iñaki Uranga

### Txarango

1996an Txarango taldea sortu zuen Mocedadeseko bi kiderekin batera: Roberto Uranga eta José Ipiñarekin batera eta Trigo Limpio taldeko beste bi kiderekin batera: Amaya Saizar eta Javier Saizar. Talde berriak disko bakarra kaleratu zuen, Todo tiene su sitio bajo el cielo. Trigo Limpioko bi kideak eta Roberto Urangak taldea utzi zuten.

### Txarango Trio

Luis Mateos gitarristaren Taldean sartu zenean taldeak Txarango Trio izena jarri zioten. Talde horrekin, batez ere Euskal Herrian aritu ziren urte batzuetan.

### Ana Bejerano Concept

2012an jazz laukotea osatu zuen Ana Bejerano Concept izenarekin. 2019an, 50. urteurrena ospatzeko biran Mocedadesekin aritu zen eta Javier Garay eta biak, taldera itzuli ziren.

### Mocedades 2018ko abendua - 2021eko abendua

* Javier Garay
* Luis Hornedo
* Aitor Melgosa
* Iciar Ibarrondo
* Ana Bejerano

### Heriotza

2022ko urtarrilaren 2an hil zen Urdulizko Ospitalean (Bizkaia) eritetxean, 60 urte zituela. Abenduaren 11n ingresatuta zegoen digestio-aparatuko arazo larri baten ondorioz. Urtarrilaren 10ean bere jaioterriko Getxoko Areetako Santa Ana elizan egindako hiletaren ondoren, bere hilerrian lurperatu zuten.

## Erreferentziak

* ↑ Muñoz, Unai. (2022-01-02). Fallece la cantante Ana Bejerano a los 60 años. Bilbao.
* ↑ Urrutia Cabrera, Isabel. (2022-01-02). Muere la getxotarra Ana Bejerano, voz todoterreno de Mocedades. Bilbao.
* 1 2 Ana Bejerano Mocedadesen abeslaria hil da, 60 urte zituela. eitb.eus (Noiz kontsultatua: 2022-1-3).
* ↑ Muñoz, Unai. (2022-01-02). Fallece la cantante Ana Bejerano a los 60 años. Bilbao.
* ↑ Fallece la voz solista del grupo Mocedades, Ana Bejerano. Naiz, 2022ko urtarrilak 2, naiz.eus (Noiz kontsultatua: 2022-1-3).
* ↑ Muñoz, Unai. (2022-01-02). Fallece la cantante Ana Bejerano a los 60 años. Pamplona.
* ↑ Ana Bejerano Concept. .
* ↑ Campos, Sofía. (2022-01-02). Muere Ana Bejerano, la solista de Mocedades que sustituyó a Amaya Uranga. Madrid.
* ↑ Campos, Sofía. (2022-01-02). Muere Ana Bejerano, la solista de Mocedades que sustituyó a Amaya Uranga. Madrid.

## Kanpo estekak

* Datuak: Q5393125
# Klosterneuburg

Klosterneuburg Austriako udalerri bat da, Tulln barrutian. Azken zentsuaren arabera biztanle zituen, kilometro karratuko azaleran.
# Kufstein

Kufstein Austriako udalerri bat da, Kufstein barrutian. Azken zentsuaren arabera biztanle zituen, kilometro karratuko azaleran.
# Gmunden

Gmunden Austriako udalerri bat da, Gmunden barrutian. Azken zentsuaren arabera biztanle zituen, kilometro karratuko azaleran.
# Hallein

Hallein Austriako udalerri bat da, Hallein barrutian. Azken zentsuaren arabera biztanle zituen, kilometro karratuko azaleran.
# Leonding

Leonding Austriako udalerri bat da, Linz-Land barrutian. Azken zentsuaren arabera biztanle zituen, kilometro karratuko azaleran.
# Bludenz

Bludenz Austriako udalerri bat da, Bludenz barrutian. Azken zentsuaren arabera biztanle zituen, kilometro karratuko azaleran.
# Bischofshofen

Bischofshofen Austriako udalerri bat da, St. Johann im Pongau barrutian. Azken zentsuaren arabera biztanle zituen, kilometro karratuko azaleran.
# Lustenau

Lustenau Austriako udalerri bat da, Dornbirn barrutian. Azken zentsuaren arabera biztanle zituen, kilometro karratuko azaleran.
# Melk

Melk Austriako udalerri bat da, Melk barrutian. Azken zentsuaren arabera biztanle zituen, kilometro karratuko azaleran.
# Tulln an der Donau

Tulln an der Donau Austriako udalerri bat da, Tulln barrutian. Azken zentsuaren arabera biztanle zituen, kilometro karratuko azaleran.
# Kapfenberg

Kapfenberg Austriako udalerri bat da, Bruck-Mürzzuschlag barrutian. Azken zentsuaren arabera biztanle zituen, kilometro karratuko azaleran.
# Bruck an der Mur

Bruck an der Mur Austriako udalerri bat da, Bruck-Mürzzuschlag barrutian. Azken zentsuaren arabera biztanle zituen, kilometro karratuko azaleran.
# Stockerau

Stockerau Austriako udalerri bat da, Korneuburg barrutian. Azken zentsuaren arabera biztanle zituen, kilometro karratuko azaleran.
# Schwaz

Schwaz Austriako udalerri bat da, Schwaz barrutian. Azken zentsuaren arabera biztanle zituen, kilometro karratuko azaleran.
# Wolfsberg

Wolfsberg Austriako udalerri bat da, Wolfsberg barrutian. Azken zentsuaren arabera biztanle zituen, kilometro karratuko azaleran.
# Hohenems

Hohenems Austriako udalerri bat da, Dornbirn barrutian. Azken zentsuaren arabera biztanle zituen, kilometro karratuko azaleran.
# Vöcklabruck

Vöcklabruck Austriako udalerri bat da, Vöcklabruck barrutian. Azken zentsuaren arabera biztanle zituen, kilometro karratuko azaleran.
# Judenburg

Judenburg Austriako udalerri bat da, Murtal barrutian. Azken zentsuaren arabera biztanle zituen, kilometro karratuko azaleran.
# Hall in Tirol

Hall in Tirol Austriako udalerri bat da, Innsbruck-Land barrutian. Azken zentsuaren arabera biztanle zituen, kilometro karratuko azaleran.
# Wörgl

Wörgl Austriako udalerri bat da, Kufstein barrutian. Azken zentsuaren arabera biztanle zituen, kilometro karratuko azaleran.
# Seefeld in Tirol

Seefeld in Tirol Austriako udalerri bat da, Innsbruck-Land barrutian. Azken zentsuaren arabera biztanle zituen, kilometro karratuko azaleran.
# Schwechat

Schwechat Austriako udalerri bat da, Bruck an der Leitha barrutian. Azken zentsuaren arabera biztanle zituen, kilometro karratuko azaleran.
# Mürzzuschlag

Mürzzuschlag Austriako udalerri bat da, Bruck-Mürzzuschlag barrutian. Azken zentsuaren arabera biztanle zituen, kilometro karratuko azaleran.